ചെറുന്നിയൂർ ജയപ്രസാദ്

മലയാള നാടകകൃത്തും നാടക സംവിധായകനുമാണ് ചെറുന്നിയൂർ ജയപ്രസാദ്(ജനനം : 1951). കേരള സംഗീത നാടക അക്കാദമിയുടെ സമഗ്രസംഭാവനക്കുള്ള പുരസ്‌കാരം ലഭിച്ചിട്ടുണ്ട്. മിഥോളജിയെ ആനുകാലിക സംഭവങ്ങളുമായി ബന്ധിപ്പിച്ചും ഭൂമാത്മകത എന്ന സങ്കേതത്തെ നാടകാവിഷ്കാരത്തിനായി വിദശമായി പ്രയോഗിച്ചും വൈവിധ്യമാർന്ന വിഷയങ്ങളുമായി നാടകരചനയിലും സംവിധാനത്തിലും ഒട്ടേറെ പുതുമകളോടെ നാടകവേദി കയ്യടക്കി.

ജീവിതരേഖ
തിരുവനന്തപുരം ജില്ലയിലെ വർക്കലയ്ക്കടുത്തുള്ള ചെറുന്നിയൂരിൽ വാമദേവന്റെയും സുമതിയുടെയും മകനായി ജനിച്ചു. വർക്കല ഹൈസ്ക്കൂളിൽ പഠിച്ചു. മെക്കാനിക്കൽ എഞ്ചിനീയറിംഗിൽ ഡിപ്ലോമ നേടി. കൊച്ചിൻ ഷിപ്പ്‌യാർഡിൽ എഞ്ചിനീയറായി വിരമിച്ചു. എൺപതിലധികം നാടകങ്ങൾ രചിച്ചു. കൊല്ലം ജില്ലയിലെ ഓച്ചിറ കേന്ദ്രീകരിച്ച് 'നിള' എന്ന പേരിൽ നാടക സമിതി രൂപീകരിച്ചു പ്രവർത്തിക്കുന്നു. ഇരുപത്തിമൂന്നു സാമൂഹ്യ നാടകങ്ങൾ നിള അവതരിപ്പിച്ചു. ഏഷ്യനെറ്റ് ചാനലിൽ അവതരിപ്പിച്ച 'ചന്ദനമഴ' എന്ന ജനപ്രിയ സീരിയലിന്റെ തിരക്കഥ രചിച്ചു.
നിള കൾച്ചറൽ ഇൻസ്റ്റിറ്റ്യൂട്ടും ഗാർഡൻ തിയേറ്ററും 
കൊല്ലം ഓച്ചിറയിൽ നാടകമടക്കമുള്ള കലകളുടെ പരിശീലനത്തിനും പ്രദർശനത്തിനുമായി ചെറുന്നിയൂരിന്റെ നേതൃത്വത്തിൽ ഗാർഡൻ തിയേറ്റർ ഒരുക്കിയിട്ടുള്ളത്. ശബ്ദ _ പ്രകാശ സംവിധാനവും ഒരുക്കിയിട്ടുണ്ട്. പരിശീലന ക്യാമ്പുകളും നടത്തി വരുന്നു.https://keralakaumudi.com/apps/news-template.php?wid=1536641&pid=CYB&nm=0

നാടകങ്ങൾ
 യാഗാഗ്നി
 കന്യാകുമാരിയിൽ ഒരു കടങ്കഥ
 കാശ്മീരിൽ നിന്നൊരു കവിത
 ട്രൂത്ത് ഇന്ത്യ TV ചാനൽ
 സഹൃദയ സദസ്സ്
 തീരം കാശ്മീരം
 ഇവിടെ അശോകനും ജീവിച്ചിരുന്നു
 ശീലാവതി
 സീ പാലസ് 
 ഇനിയും മരിക്കാത്ത കർണ്ണൻ 
 ഈ ദീപം അണയാതിരിക്കട്ടെ 
 ഗുരുകുലം ബാലികാവസന്തം 
 മറക്കാൻ മറന്നൊരു രാത്രി 

പുരസ്കാരങ്ങൾ
കേരള സർക്കാർ പ്രൊഫഷണൽ നാടക അവാർഡ്‌ (1985, 2006,2010, 2012)
കേരള സംഗീത നാടക അക്കാദമിയുടെ അമച്വർ നാടക അവാർഡ് (1995)
ആൾ ഇന്ത്യാ റേഡിയോയുടെ നാടക അവാർഡ് (1997)
കേരള സംഗീത നാടക അക്കാദമിയുടെ ഗുരുപൂജാ പുരസ്കാരം (2010)
സംസ്ഥാന നാടക അവാർഡ് (2010 ലും 2012 ലും)
കേരള സംഗീത നാടക അക്കാദമിയുടെ സമഗ്രസംഭാവനക്കുള്ള പുരസ്‌കാരം (2014)
ഇപ്റ്റ പുരസ്കാരം
കാമ്പിശ്ശേരി പുരസ്കാരം

അവലംബം

വർഗ്ഗം:മലയാളനാടക സംവിധായകർ
വർഗ്ഗം:മലയാളനാടകകൃത്തുക്കൾ
വർഗ്ഗം:കേരള സംഗീതനാടക അക്കാദമിയുടെ സമഗ്ര സംഭാവനയ്ക്കുള്ള പുരസ്കാരം ലഭിച്ചവർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:വർക്കലയിൽ ജനിച്ചവർ
വർഗ്ഗം:1951-ൽ ജനിച്ചവർ